  Майя Бывальцева Россилэн 9 улосвылъёсысьтыз лулчеберетъя йӧскалык огазеяськонъёслэн азьветлӥсьёссы но Калыкъёслэн эшъяськон юртъёсысьтызы ӧнерчиос Ижкаре егитъёслэн дышетонъя улосвылкуспо сессиязы вуизы. 16–19 шуркынмонэ ортчись форум улсын егитъёслэн калык культура удысын кичӧлтонъёссэс быдэстыны луонлыксы кылдоз, ивортэ Удмуртиысь йӧскалык политикая министерстволэн пресс-службаез. Куинетӥ сессиез усьтонын Удмуртиысь йӧскалык политикая министр Лариса Буранова пусйиз, ужрадлэн валтӥсь ужпумез — удыслы ӧнерчиосты дасян. Милям центрмылэн (дышетонъя «Вместе» центр — ред.) валтӥсь ужпумез — кун йӧскалык политика удыслы ӧнерчиосты дасян. Мон малпасько, тӥ кадь мыло-кыдо егитъёс понна та туж азинлыко дышетскон площадка Лариса Буранова, Удмуртиысь йӧскалык политикая министрСессие лыктӥзы Марий Элысь, Башкортостанысь, Алтайысь, Свердловск но Киров улосвылъёсысь, Ямало-Ненец но Ханты-Манси автоном округъёсысь, Камчатка шаерысь но Удмуртииысь егитъёс. Котькуд нунал соос понна тренингъёс, лекциос, презентациос но визьбур шудонъёс радъяськозы. Толон, 16-тӥ шуркынмонэ, форуме пыриськисьёс понна кичӧлтонъёсъя «Это — не секретно» ярмарка радъязы. Отын пӧртэм улосвылъёсысь йӧскалык огазеяськонъёслэн ужан амалъёсыныз тодматскизы. Калыккуспо тренерен, педагогика тодосъя докторен Сергей Тетерскиен ӵош нимаз выжы калык пӧлын но огъяросси мерлыкын астэ шӧдон ужпумъёс сярысь малпаськизы. Туннэ ужан нуналзы мерлыко ӵектосъёс кылдытонлы сӥземын. Озьы ик шутэтскон программа чакламын, егитъёс пӧртэм выжы калыкъёслэн эктонъёсынызы тодматскозы, спектакль учкозы. Тегъёс: Мерлык Дышетон Ижкар егитъёс Удмуртия йӧслыкъёс йӧскалыкполитика  